Σωτήριος Μουτούσης

Ο Σωτήριος Ν. Μουτούσης, (Νέος Ερινεός Αχαΐας 1894 - Νοέμβριος 1978), ήταν Έλληνας στρατιωτικός από την Αχαΐα, ο οποίος διετέλεσε και υπουργός Συγκοινωνιών και υπουργός Εμπορικής Ναυτιλίας της Ελλάδος και συνεργάτης των Ναζί κατά τη Γερμανική Κατοχή της Ελλάδας.

Βιογραφία
Ο Μουτούσης γεννήθηκε τον Μάρτιο του 1894 στην Αχαία από Πατρινούς γονείς. Πολέμησε στους Βαλκανικούς Πολέμους, στον Α’ Παγκόσμιο Πόλεμο και στη Μ. Ασία, όπου και διακρίθηκε ιδιαίτερα. Το 1940 ήταν αρχηγός Πυροβολικού του Γ’ Σώματος Στρατού. Το Νοέμβριο του 1940 του ανατέθηκε η διοίκηση της ΧΙΙΙ Μεραρχίας Πεζικού, στην οποία λόγω της ανεπάρκειας της προηγουμένης διοίκησης είχαν εμφανιστεί σημεία πανικού. Αποστρατεύτηκε το 1949 με τον βαθμό του αντιστράτηγουΛήμμα Μουτούσης, στο: Κώστας Τριανταφύλλου, Ιστορικόν λεξικό των Πατρών. Πάτρα: Εκ του Τυπογραφείου Πέτρου Κούλη, 1959. 

Ήταν υπουργός Σιδηροδρόμων και Αυτοκινήτων και προσωρινά υπουργός Συγκοινωνίας στην κατοχική, δοσιλογική κυβέρνηση Τσολάκογλου το 1941. Επίσης ήταν υπουργός Συγκοινωνίας και, προσωρινά, Εμπορικής Ναυτιλίας στην κυβέρνηση Λογοθετόπουλου το 1942. Μετά την Aπελευθέρωση, το 1945 καταδικάστηκε σε 11 χρόνια φυλάκιση. Το 1950 του δόθηκε χάρη και αποφυλακίστηκε. 

Κηδεύτηκε στο Πρώτο Νεκροταφείο Αθηνών στις 21 Νοεμβρίου 1978.Βλ. εφ. Η Βραδυνή (20 Νοεμβρίου 1978), σελ. 13 (στα «Κοινωνικά»).

 Παραπομπές 

Κατηγορία:Έλληνες αξιωματικοί του πυροβολικού
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες υπουργοί Συγκοινωνιών
Μ